เสียงปี่กลองเริ่มประโคม เปิดฉาก โขนศิลปาชีพ
ฉากอลังการ เทคนิค แสง สี เสียงตื่นตาตื่นใจ,เปิดม่านการแสดงแล้วโขนมูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ ประจำปี 2561 ตอน พิเภกสวามิภักดิ์ ซึ่งสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ทรงพระกรุณาโปรด เกล้าฯให้ สมเด็จพระเทพรัตนราช สุดาฯ สยามบรมราชกุมารี เสด็จฯแทนพระองค์ ทอดพระเนตร รอบปฐมทัศน์ ณ หอประชุมใหญ่ ศูนย์วัฒนธรรมแห่งประเทศไทย เมื่อวันที่ 30 ต.ค.ที่ผ่านมา,การแสดงโขนครั้งนี้ อลังการทั้งฉาก แสง สี เครื่องแต่งกาย ผนวกกับท่วงท่าร่ายรำอันงดงาม ตามแบบ ฉบับนาฏศิลป์ชั้นสูง ทำให้ผู้ชมได้รับอรรถรสจากการแสดงและความงดงามของศิลปวัฒนธรรมไทย ซึ่งการแสดงโขน ตอน พิเภกสวามิภักดิ์ ในปีนี้ได้นำบทพระราชนิพนธ์เรื่องรามเกียรติ์ฉบับต่างๆ อาทิ บทพระราชนิพนธ์ของรัชกาลที่ 1, รัชกาลที่ 2, รัชกาลที่ 6 มาสอดประสานปรับปรุงการดำเนินเรื่องให้กระชับเหมาะสมกับยุคปัจจุบัน แต่ยังคงอนุรักษ์ศิลปะการแสดงแบบโขนหลวงไว้อย่างครบถ้วน โดยมีฉากไฮไลต์อลังการ อาทิ ฉากท้องพระโรงกรุงลงกาที่งดงามยิ่งขึ้น ด้วยการเพิ่มพระที่นั่งบุษบก, ฉากพิเภกถอดมงกุฎฝากนางตรีชฎาไปคืนทศกัณฐ์ก็ไม่เคยมีมาก่อน,ฉากเรือสำเภาโล้ไปปล่อยพิเภกขึ้นฝั่งที่ใช้เทคนิคสมัยใหม่ ทั้ง รอก สลิง แสง สี และเสียง ที่สร้างความตื่นตาตื่นใจตลอดการแสดง,หลังจากจบการแสดง ท่านผู้หญิงจรุงจิตต์ ทีขะระ เลขาธิการมูลนิธิส่งเสริมศิลปาชีพฯ และประธานคณะกรรมการอำนวยการ จัดการแสดงโขนมูลนิธิส่งเสริมศิลปาชีพฯ ได้เปิดเผยว่า สมเด็จพระเทพรัตนราชสุดาฯ สยาม บรมราชกุมารี ได้ทอดพระเนตรการแสดงแล้วทรงมีรับสั่งชมว่า ฉากสวยงามมาก ทุกฉาก การแสดงสนุก ดนตรีและเพลงไพเราะ พร้อมกันนี้ เลขาธิการมูลนิธิส่งเสริมศิลปาชีพฯ ยังกล่าวต่อว่า อยากให้ทุกคนได้มาชมโขนที่สมเด็จพระนางเจ้าฯ พระบรมราชินีนาถ ทรงพระกรุณาโปรดเกล้าฯให้จัดแสดงขึ้นเป็นประจำทุกปี โดยในปีนี้มูลนิธิฯได้เลือก ตอน พิเภกสวามิภักดิ์ มาจัดแสดง เพื่อสื่อถึงความจงรักภักดีของชาวไทยทุกคนที่มีต่อสมเด็จพระเจ้าอยู่หัว มหาวชิราลงกรณ บดินทรเทพยวรางกูร และยังสื่อถึงการรักษาความเที่ยงธรรมสุจริตอีกด้วย,การแสดงโขนมูลนิธิส่งเสริมศิลปาชีพฯ ประจำปี 2561 ตอน พิเภกสวามิภักดิ์ จัดขึ้นระหว่างวันที่ 3 พ.ย.ถึง 5 ธ.ค. 2561 ณ หอประชุมใหญ่ ศูนย์วัฒนธรรมแห่งประเทศไทย ซื้อบัตรเข้าชมได้ที่ไทยทิคเก็ต เมเจอร์ ทุกสาขา โทร.0-2262-3456 หรือ ,www.thaiticketmajor.com,  (หยุดการแสดงทุกวันจันทร์) ดูเพิ่มเติมได้ที่ Facebook : Khon Performance โขนมูลนิธิส่งเสริมศิลปาชีพฯ.
เปิดม่านการแสดงแล้วโขนมูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ ประจำปี 2561 ตอน พิเภกสวามิภักดิ์ ซึ่งสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
พิเภกสวามิภักดิ์,มูลนิธิส่งเสริมศิลปาชีพ,โขน,โขนศิลปาชีพ,การแสดงโขน